
Tiivistelmä 



Elements Music Oy on keväällä 2012 selvittänyt Music Finland ry:n toimek- 
siannosta musiikkialan talouden rahallisen kokonaisarvon Suomessa vuonna 
2011. Tämän lisäksi on kartoitettu alan työllistävyyttä. 

Aiemmin arvioita musiikkialan kokonaisvolyymistä on tehnyt esimerkiksi 
Tilastokeskus. Tässä selvityksessä pyritään kuitenkin tarkempaan rahavirtojen 
erittelyyn. Tarkoituksena on lisäksi laatia malli, jolla alan luvut voidaan selvit- 
tää vuosittain ja kansainvälisesti vertailukelpoisesti. 

Selvitys lähestyy musiikkialaa taloudellisten klusterien näkökulmasta. 
Klusteri yleisterminä tarkoittaa joukkoa samanlajisia kohteita, jotka kasvavat 
tai muulla tavoin pysyvät yhdessä. Klusteri voidaan käsittää suppeana, laaja- 
na ja kattavana riippuen tarkasteltavasta laajuudesta kerrannaisvaikutukset 
huomioiden. Klusteri muodostuu sektoreista, jotka tässä tutkimuksessa ovat 
elävä musiikki, teokset ja tallenteet. Nämä yhdessä muodostavat musiikkialan 
suppean klusterin eli ytimen. Ytimen lisäksi tässä selvityksessä on huomioitu 
myös koulutus, sillä se vaikuttaa huomattavasti paitsi musiikkialan sektoreiden 
toimintaan myös musiikkialan kokonaistalouden arvoon. 

Selvityksen pääasiallisena aineistona on käytetty etujärjestöjen tekemiä aiem- 
pia selvityksiä. Lähdemateriaalia on täydennetty valikoiduilla asiantuntijahaas- 
tatteluilla. Vaikka vuodelta 2011 aineistoa on varsin kattavasti saatavilla, on 
esimerkiksi koulutuksen osalta jouduttu käyttämään tuoreen tiedon puutteessa 
vanhempaa aineistoa. 

Suomen musiikkialan talouden arvoksi vuonna 2011 on arvioitu 817,7 
miljoonaa euroa. Tämä sisältää elävän musiikin (414 milj. €), tekijänoikeustulot 
(77,9 milj. €), äänitteiden vähittäismyynnin (66,5 milj. €), musiikin koulutuk- 
sen (264,2 milj. €), sekä apurahat (14,9 milj. €). 

Toimialalla voidaan arvioida työskentelevän kaikkiaan noin 30 000 ihmistä, 
joista suurin osa on osa-aikaisia muusikoita. Alan organisaatioissa, kuten levy- 
yhtiöissä, työskentelee yhteensä noin 1 400 henkeä. Palkatun henkilökunnan ja 
yrittäjien lisäksi on syytä huomioida vapaaehtoiset, joita pelkästään festivaaleil- 
la työskentelee noin 10 000 vuosittain. 

Äänitteiden ulkomaisesta suoratuonnista ja levy-yhtiöiden ns. uusista ansain- 
tamalleista ei ollut saatavilla tietoa. Kuitenkin edellä mainituista ensimmäinen 
saattaa olla hyvinkin merkittävä äänitemyynnin volyymin ja jälkimmäinen 
musiikkialan ansaintalogiikan kannalta. Näiden selvittäminen tulevaisuudessa 
olisi erittäin hyödyllistä. 

Musiikkialan talous Suomessa on myös tulevina vuosina mahdollista ar- 
vioida tässä tutkimuksessa käytettyjen metodien pohjalta ja malli on pääosin 
vertailukelpoinen Ruotsin ja Iso-Britannian vastaavien tutkimusten kanssa. 

Johdanto 



TAUSTA 

Suomalainen musiikkiala on pitkään kaivannut tietoa alan taloudellisesta koko- 
naisarvosta. Tämä puute verrattuna moniin muihin toimialoihin on selittynyt 
alan pirstoutuneella luonteella. Vaikka musiikkiala on ammattimaisesti toimiva 
liiketoimintakokonaisuus, se koostuu erittäin monista osa-alueista, joissa yksit- 
täiset toimijat voivat olla hyvin pieniä ja erilaisia. Tämä tekee alan tilastoinnista 
haastavaa. Lisäksi tulonmuodostus on useilla näistä sektoreista päällekkäistä, 
jolloin luotettavien lukujen saaminen ja laskeminen on vaikeaa. 

Ongelma ei ole ainoastaan kotimainen, vaan myös kansainvälisesti musiik- 
kialan talousmittarit ovat olleet varsin tulkinnanvaraisia. Eri mailla on erilaisia 
tapoja hahmottaa musiikkialaansa ja siten olemassa olevatkin tiedot ovat 
vaikeasti vertailtavia. Alan toimijat kuitenkin tarvitsevat uskottavia numeroita 
muun muassa yksityisten rahoittajien kiinnostuksen herättämiseksi tai julkisen 
sektorin vaikuttamiseen sekä kansallisella että esimerkiksi EU-tasolla. 

Eräät Euroopan maat ovatkin viime aikoina tarttuneet tähän haasteeseen. 
Esimerkiksi brittiläisen tekijänoikeusjärjestö PRS:n tekemä "Adding up the 
industry" artikkelisarja on lähestynyt asiaa ytimekkäillä, noin 10-sivuisilla kat- 
sauksilla alan tärkeimpiin numeroihin. 1 PRS:n raportissa numerot pohjautuvat 
asiantuntevaan analyysiin musiikkialan eri sektoreiden ansaintalogiikasta, ja 
näin päällekkäisyydet on onnistuttu eliminoimaan huomattavan tehokkaasti. 

Myös ruotsalainen Musiksverige-järjestön teettämä selvitys ruotsalaisen mu- 
siikkialan rahavirroista 2 pohjaa PRS:n selvitykseen paitsi sen hyvän metodiikan 
myös vertailukelpoisuuden vuoksi. 



1. Will Page & Chris Carey: Adding up the UK music industry for 2010. Economic Insight 23 
(www.prsformusic.com/economics). Vastaavat laskelmat on tehty myös vuosille 2009 ja 2008. 

2. Linda Portnoff & Tobias Nielsen: Musikbranschen i siffror. Statisti k för 2010. Tillväxtverket, Rapport 01 18 



TUNNUSLUKUJA JA TUTKIMUKSIA 2 



Suomessa tehtävään tarttui syksyllä 2011 Suomalaisen musiikin tiedotuskeskus 
Fimic (myöhemmin Music Finland), tavoitteena uskottava ja vertailukelpoinen 
selvitys suomalaisen musiikkialan taloudellisesta arvosta. Selvityksen työryhmä 
koostui ohjausryhmästä ja varsinaisen selvityksen tekijöistä. Ohjausryhmään 
kuuluivat Merja Hottinen (Music Finland), Tommi Kyyrä (Musiikkituottajat - 
IFPI Finland), Hannu Tolvanen (Sibelius-Akatemia), Ahti Vänttinen (Suomen 
Muusikkojen Liitto) ja Ano Sirppiniemi (Teosto). 3 Selvityksen on toteuttanut 
Elements Music Oy (Tommi Tuomainen ja Eero Tolppanen). 

TAVOITTEET 

Tämän selvityksen päämäärä on esittää kansainvälisesti vertailukelpoinen 
musiikkialan liikevaihtoperusteinen kokonaisarvo Suomessa. Kokonaisarvo 
perustuu arvonmääritykseen sekä liiketoiminta-analyysiin. Tärkeä tavoite on 
avata myös logiikka lukujen takaa kiinnittäen erityistä huomiota päällekkäi- 
syyksien minimoimiseen. Tämän tavoitteen kannalta olennaista mutta myös 
haasteellista on määrittää laskelmaan mukaan otettavat osa-alueet tarkasti ja 
yksiselitteisesti. 

Liikevaihdon lisäksi selvityksessä pyritään kuvaamaan alan työllistävyyttä. 
Myös tämän tavoitteen kannalta on olennaista määrittää ja rajata tarkasti selvi- 
tykseen mukaan otettavat kohteet. 

Lähtökohdan ja viitekehyksen tälle selvitykselle muodostavat PRS:n "Adding 
up the UK Music Industry" ja Musiksverigen "Musikbranschen i siffror". Tätä 
puoltaa tutkimusten selkeä metodiikka, informatiivinen ja selkeä esitystapa 
sekä kansainvälinen vertailtavuus. Tämänkin raportin ulosanti on pyritty 
tekemään helppolukuiseksi välttäen alan sisäistä jargonia. Vertailukohtana 
voidaankin pitää pikemminkin yritysten vuosikertomuksia kuin akateemisia 
tutkimuksia. 

Yritysten vuosikertomukset sopivat vertailukohdaksi myös sikäli, että selvi- 
tyksen tavoitteena on saada aikaan paitsi luvuiltaan myös analyysiltään vuosit- 
tain päivitettävä katsaus suomalaiseen musiikkialaan kokonaisuutena. Tämän 
selvityksen ollessa ensimmäinen laatuaan musiikkialan rakenne ja tausta on 
selvitetty kohtalaisen yksityiskohtaisesti. Tulevaisuudessa raportista on mahdol- 
lista tehdä lyhyempi ja keskittyä lähinnä vuosittaisiin lukuihin. 



Ohjausryhmän työskentelyyn ovat osallistuneet lisäksi Jutta Jaakkola ja Tuomo Tähtinen. 

Mikä 
musiikkiala? 



KLUSTERIT JA SEKTORIT 

Musiikkiala voidaan käsittää klusterina, joka muodostuu toisiinsa linkittyneistä 
sektoreista. Klusteri yleisterminä tarkoittaa joukkoa samanlajisia kohteita, jotka 
kasvavat tai muulla tavoin pysyvät yhdessä. Klusterin osien ajatellaan useim- 
miten jollain tavalla hyötyvän keskinäisestä yhteydestään toisiinsa ja klusteriin 
kokonaisuutena. 4 Sektorilla puolestaan tarkoitetaan klusterin osaa, joukkoa 
toimijoita, jotka jakavat samankaltaisen toimintalogiikan. 

Aku Alanen 5 määrittelee musiikkialalle kolme viitekehykseltään erillistä 
klusteria - suppean, laajan ja kattavan. Suppea klusteri käsittää ainoastaan alan 
ydintoiminnot. Näissä musiikilla on ensisijainen rooli tai merkittävä osa liike- 
vaihdosta kertyy musiikkituotteista tai palveluista. Laajassa klusterissa huomi- 
oidaan myös alueet, joissa musiikilla on vain välillinen merkitys. Kattavassa 
klusterissa huomioidaan nekin tahot ja ilmiöt, joilla on vain vähän tekemistä 
musiikin kanssa. 



4. Globaalit arvoverkostot. Tekesin katsaus 257/2009. Tekes, 2009. 
(http://www.tekes.fi/fi/gateway/PTARGS_0_644_43457_0_0_18/globaalit_arvoverkostot.pdf) 

5. Aku Alanen: Miljardin klusteri. Tieto&Trendit 4-5/2009. 

KUVA 1 

Suppean klusterin toimijat muodostavat siis ytimen. Seuraavalla kuorella (laaja 
sektori) ovat tahot, joille musiikilla on välillistä vaikutusta. Uloimmalla kuorella 
(kattava sektori) musiikin vaikutus on heikko (ks. kuva 1). 

Tässä selvityksessä keskitymme musiikkialan ytimeen ja järjestämme sen 
yritysten ja niiden liiketoimintojen mukaan kolmeen eri pääsektoriin (katso 
tarkemmin kuva 2). Kunkin sektorin sisällä samankaltaiset toimijat ovat 
yleensä kilpailuasetelmassa toisiinsa nähden. Yhä useammin eri sektoreiden 
toiminnot yhdistyvät ja esimerkiksi levy-yhtiöllä on ohjelmatoimisto saman 
katon alla. 



KUVA 2. MUSIIKKIALAN YDIN 



Esittävät taiteilijat 
Festivaalit 

Klubit 

Ravintolat 

Agentit 

Promoottorit 

Ohjelmatoimistot 

Tanssilavat 




Esittävät taiteilijat 

Levy-yhtiöt 

Aänitysstudiot 

Monistamot 

Jakelijat 

Kaupat 



Säveltäjät 
Sanoittajat 

Sovittajat 
Kustantajat 

Miten 

musiikkialan 

talouden luvut 

arvioidaan? 



Alan kokonaisarvon määrityksen lähtökohtana ovat musiikkialan ytimen muo- 
dostavat, erilaisiin tulovirtoihin perustuvat sektorit. Tulovirroilla ajatellaan alan 
"ulkopuolelta" tulevia rahoja eli kuluttajien maksamaa loppuhintaa tai musiikin 
käyttäjien maksamia korvauksia. 

Sektorikohtainen jaottelu toimii hyvin, kun kuvataan musiikkialaa yleisesti. 
Tarkasteltaessa rahavirtoja sektoreittain törmätään kuitenkin haasteisiin: yksit- 
täisen yrityksen rahavirrat perustuvat usein eri sektoreiden keskinäiseen vuoro- 
vaikutukseen ja tilityksiin, kuten jo klusterin määritelmä antaa ymmärtää. 
Tämä limittyneisyys on tärkeä huomioida; tässä selvityksessä nämä päällekkäi- 
syydet on pyritty eliminoimaan kokonaisarvoa laskettaessa mahdollisimman 
hyvin. Tarkemmat perusteet on selvitty sektorikohtaisissa kuvauksissa. 

Vaikka julkista rahoitusta ei voi pitää varsinaisesti liikevaihtona, se on kui- 
tenkin perusteltua ottaa tutkimukseen mukaan. Julkisen sektorin rooli 
musiikkialan tulonmuodostuksessa on merkittävä ja se linkittyy kaikille 
musiikkialan ytimen alueille esimerkiksi koulutuksen muodossa, joten sitä ei 
voi jättää ulkopuolelle vääristämättä kokonaiskuvaa. Jaottelu tulovirroista on 
esitetty kuvassa 3. 



10 

KUVA 3. MUSIIKKIALAN KOKONAISTALOUDEN MUODOSTUMINEN 



ÄÄNITEMYYNTI 



JULKINEN RAHOITUS 



KOKONAIS- 
TALOUS 



TEKIJÄNOIKEUS- 
KORVAUKSET 



ELAVA MUSIIKKI 



TUTKIMUKSEN RAJAUKSET 

Niin Suomen valtion kuin Euroopan Unioninkin tasolla on viime aikoina ollut 
suurta mielenkiintoa selvittää kulttuurialojen kerrannaisvaikutuksia muuhun 
yhteiskuntaan (laaja ja kattava sektori). Suomessa työtä on tehty esimerkiksi 
Luova Suomi -hankkeen 6 puitteissa. Kaukana suppeasta klusterista arvon las- 
keminen on kuitenkin vaikeaa, koska muuttujien määrä kasvaa ja syy-seuraus 
suhteet ovat vaikeammin todennettavissa. 

Tässä tutkimuksessa kerrannaisvaikutukset on rajattu ulkopuolelle ja 
keskitytty alan ytimeen. Tiettyjen sektoreiden, kuten elävän musiikin koh- 
dalla suorien ja välillisten vaikutusten hahmottaminen ja erottelu on kuiten- 
kin ongelmallista. Avaamme näitä haasteita ja perustelemme rajauksiamme 
sektorikohtaisissa kuvauksissa. Olemme lisäksi rajoittaneet tiettyjen sektoreiden 
kattavuutta lähinnä, jos tietoa kyseisestä rahavirrasta ei ole saatavilla. 



6. Luova Suomi kokoaa yhteen, tuottaa ja kiteyttää tietoa luovasta taloudesta sekä luovista toimialoista. 
(http://wwwJuovasuomi.fi/tietoa) 

Tulovirtojen rajauksessa on huomioitava myös, että arvoketjun näkökulmasta 
kaikki arvo on johdettavissa kuluttajan tai musiikin käyttäjän maksamaan 
loppuhintaan. Esimerkiksi soittimia, joilla on toki elintärkeä merkitys musiikin 
olemassaololle, ei ole otettu laskelmassa huomioon erikseen. Niidenkin synnyt- 
tämä arvo näkyy kuitenkin liikevaihdossa sikäli kun soittimen ostaja päätyy 
levyttämään tai vaikka esiintymään konserttiin. 

On myös syytä erikseen huomioida harrastustoiminnan rooli. Musiikin 
harrastajien määrä Suomessa on huomattava. Tilastokeskuksen ajankäyttötut- 
kimuksen mukaan 10 vuotta täyttäneistä suomalaisista 14 % harrastaa soitta- 
mista ja 7 % harrastaa laulamista. 7 Harrastustoiminta ei kuitenkaan itsessään 
suoraan kerrytä rahallista arvoa, kun keskitytään musiikkialan ytimeen. Niiltä 
osin kuin näin tapahtuu, arvo näkyy esimerkiksi julkisen sektorin rahoissa. 
Näin ollen musiikin harrastajia ei ole tässä tutkimuksessa huomioitu erityisesti, 
vaan sitä mukaa kun harrastustoiminta muuttuu ammattimaisemmaksi, se 
näkyy myös eri liiketoimintojen liikevaihtona. 

MISTÄ TIETOA? 

Musiikkialan eri sektoreiden luvuista on olemassa kohtuullisen hyvin tietoa, 
vaikka niitä ei olekaan aiemmin esitetty kootusti tällä tarkkuudella. Hannu 
Tolvasen julkaisu musiikkialan tilastoinnista 8 on toiminut tämän tutkimuksen 
hakuteoksena, ja suurin osa luvuista on koottu näistä olemassa olevista lähteistä. 
Luvut ovat useimmissa tapauksissa sektorikohtaisten etujärjestöjen keräämiä 
ja julkisesti saatavilla. Julkisten lukujen käyttäminen on tärkeää laskelman 
toistettavuuden kannalta. Niiltä osin, kun tietoa ei ole ollut valmiiksi 
saatavilla, on kuitenkin haastateltu alan toimijoita luotettavan käsityksen saa- 
miseksi. Haastatellut henkilöt ja organisaatiot on lueteltu tutkimuksen lopussa. 



Tilastokeskus: Ajankäyttötutkimus 2009. 

Hannu Tolvanen: Tilastojen sinfonia - Musiikkielämä numeroina. Finnish Music Express -hanke. 

Sibelius-Akatemian selvityksiä ja raportteja 14/2012 

Musiikkialan 

talous Suomessa 

vuonna 2011 



ELAVA MUSIIKKI - 404 MILJOONAA EUROA 

Konserttien ja muiden esiintymisten osuus artistien ja muusikoiden tuloista on 
kasvanut viime vuosina selkeästi, kun taas levymyynti on ollut laskusuhdan- 
teessa. Elävän musiikin kasvanut merkitys on näkynyt myös konserttitarjonnan 
laajuudessa sekä muun muassa siinä, että Suomeen on saatu entistä enemmän 
maailmanluokan esiintyjiä, sellaisiakin jotka ovat aiemmin ohittaneet koti- 
maamme sen syrjäisen sijainnin takia. 

Rahavirtoja ajatellen elävä musiikki on selkeästi haastavin tutkittava musiik- 
kialan sektoreista. Kenttä on varsin pirstoutunut, ja isojen toimijoiden lisäksi 
pieniä toimijoita on lukemattomia määriä. Sektori voidaan jakaa karkeasti 
esiintymispaikkojen mukaan festivaaleihin, konsertteihin, klubeihin, ravinto- 
loihin ja yksityistilaisuuksiin, jotka voivat olla kaikkea isosta areenasta pieneen 
kabinettiin. Lisäksi kenttä voidaan jakaa julkisen sektorin rahoittamaan toi- 
mintaan, joka painottuu klassiseen musiikkiin, sekä yksityissektoriin. 

Myös klusterinäkökulmasta musiikin suoraan tuottamaa arvoa on monesti 
vaikea määritellä ja mitata. Esimerkiksi festivaalien kohdalla voidaan ajatella 
kaiken oheismyynninkin olevan suoraa seurausta esiintyjistä. Ravintoloiden ja 
klubien kohdalla tämä on kyseenalaisempaa, koska esiintyjiä on yleensä vain 
joinain iltoina, he ovat pienemmässä roolissa, ja asiakkaita saattaisi olla paikalla 
muutenkin. Joka tapauksessa voidaan olettaa, että esiintyjillä on aina jonkin- 
laista vaikutusta muuhun myyntiin. 

Näitä kerrannaisvaikutuksia ei ole käytännössä kuitenkaan tutkittu lain- 
kaan, ja niiden arvioiminen luotettavasti on hankalaa johtuen jo pelkästään 
elävää musiikkia tarjoavien paikkojen laajasta kirjosta. 

Tässä selvityksessä elävän musiikin arvo perustuu Teoston keräämiin teki- 
jänoikeustuloihin sekä sinfoniaorkestereiden ja Kansallisoopperan vuotuisiin 
budjetteihin. 

Teosto keräsi vuonna 2011 yhteensä 5,2 miljoonaa euroa koko elävän musiikin 
kentältä. Tämä on Teoston arvion mukaan 3,5 % elävän musiikin tapahtumien 
lipunmyyntiliikevaihdosta, jonka kokonaisarvo olisi näin arvioituna 149 
miljoonaa euroa. Vaikka elävän musiikin kerrannaisvaikutusten arviointi on 
haastavaa, tässä selvityksessä on arvioitu lipunmyynnin muodostavan 
70 % elävän musiikin tapahtumien kokonaistuotosta. (Jatkuu sivulla 16) 

KUVA 4. SEKTORIEN OSUUDET 
KOKONAISTALOUDESTA (YHT. 817,7 MIU. €) 



E LAVA MUSIIKKI 



32% ._ 




KOULUTUS 



9% TEKIJÄNOIKEUSTULOT 



8% ÄÄNITTEIDEN 
VÄHITTÄISMYYNTI 



2% APURAHAT 



KUVA 5. SEKTORIEN OSUUDET 

KOKONAISTALOUDESTA ILMAN KOULUTUSTA 

(YHT. 553,5 MILJ. €) 



3% APURAHAT 



11 % ÄÄNITTEIDEN 
VÄHITTÄISMYYNTI 



14% TEKIJÄNOIKEUSTULOT 




ELAVA MUSIIKKI 

MUSIIKKIALAN TALOUS SUOMESSA VUONNA 
2011 (MILJOONAA EUROA) 



ELÄVÄ MUSIIKKI 


404 


Yksityinen sektori 


212,2 


Sinfoniaorkesterit 


74,1 


Kansallisooppera 


53,3 


Kirkko 


54,0 


Sotilasmusiikki 


10,4* 



ÄÄNITTEIDEN VÄHITTÄISMYYNTI (IFPI) 



TEKIJÄNOIKEUSKORVAUKSET 



Säveltäjät, sanoittajat, sovittajat ja kustantajat (Teosto) 
Tuottaja-, taiteilija- ja muusikkokorvaukset (Gramex) 
Kustantajien suoralisensiointi (Musiikkikustantajat) 



54,6** 
19,2 

4.1 



APURAHAT 


14,9 




Yksityisten säätiöiden tuki musiikille 


5* 


Valtion apurahat 


3,9 


Esek ja Luses 


2 


Kuntien avustukset 


4* 



KOKONAISTALOUS ilman koulutusta 

Luvusta on vähennetty sektoreille päällekkäinen 
summa 9,8 miljoonaa euroa.** 



KOULUTUS 



264,2* 



KOKONAISTALOUS 

Luvusta on vähennetty sektoreille päällekkäinen 
summa 9,8 miljoonaa euroa.** 



817,7 



* ) Luku on arvio perustuen useaan lähteeseen ja sen vuosittainen päivittäminen ei ole mahdollista 
**) Tekijänoikeustuloihin kuuluvat mekanisointimaksut (4,6 milj. euroa) sekä elävän musiikin korvaukset 
(5,2 milj. euroa) sisältyvättähän lukuun, mutta ne on vähennetty kokonaistaloudesta kaksinkertaisen 
kirjaamisen välttämiseksi 

Tällöin jakamalla Teoston kokonaiskeräys (5,2 milj. euroa) sen osuudella 
lipunmyynnistä (3,5 %) ja lisäämällä tähän 30 % kokonaistuoton laskemiseksi, 
voidaan arvioida elävän musiikin arvoksi vuonna 2011 yksityisen sektorin osal- 
ta 212,2 miljoonaa euroa. Samankaltaiseen arvioon elävän musiikin sektorin 
arvosta on päädytty aiemmin esimerkiksi VAKA-hankkeessa. 9 

Julkisen sektorin rooli Suomen kulttuurialoilla on eurooppalaisen mallin 
mukaisesti suuri. Vero- ja veikkaustuloilla tuetaan taidemuotoja, jotka koetaan 
tärkeiksi, mutta joiden selviytyminen puhtaasti markkinaehtoisessa ympäris- 
tössä on vaikeaa. Musiikin saralla tähän vahvasti tuettuun kenttään kuuluu 
tyypillisesti klassinen musiikki, jossa merkittäviä tuen saajia ovat sinfonia- 
orkesterit sekä Kansallisooppera. Näiden lisäksi tuetaan valtavirran ulkopuolella 
olevia musiikin lajeja. Erityishuomiona on syytä todeta, että sinfoniaorkestereiden 
esittämä musiikki on suurelta osin ns. suojaamatonta eli sen esittämisestä ei 
peritä tekijänoikeuskorvauksia. 

Sinfoniaorkestereiden budjetti vuonna 2011 oli 74,1 miljoonaa euroa ja 
Kansallisoopperan 53,3 miljoonaa euroa. Näistä summista julkista tukea on 
sinfoniaorkestereiden osalta 57,2 miljoonaa euroa ja Kansallisoopperan osalta 
41,8 miljoonaa euroa. 

Yksityissektorin, sinfoniaorkestereiden ja Kansallisoopperan lisäksi olemme 
laskeneet elävän musiikin arvoon evankelisluterilaisen kirkon käyttämät rahat 
musiikkiin (54 milj. euroa) sekä sotilasmusiikkiin käytetyt varat (10,4 milj. 
euroa). Yhteensä elävän musiikin arvoksi saadaan näin 414 miljoonaa euroa 
vuonna 2011. Tämä on 49 % koko Suomen musiikkialan taloudesta. Mikäli 
koulutuksen rahallinen arvo jätetään pois, on elävän musiikin osuus jopa 72 %. 

9. Nyt on musiikin vapaan kentän vuoro! Valtakunnallisen klubi- ja aluekiertuehanke VAKAn loppuraport- 
ti. Helsinki: Suomen Muusikkojen Liitto ry. /Valtakunnallinen klubi- ja aluekiertuehanke 



KUVA 6. YKSITYISEN SEKTORIN ELÄVÄ MUSIIKKI 


TAPAHTUMATYYPEITTÄIN (YHTEENSÄ 212,2 MILJOONAA EUROA) 

Arvio elävän musiikin kokonaisarvon jakaumasta. 




Suomen ohjelmatoimistot ja agentit SOA ry. 

Keskivertoagentti ja ohjelmatoimisto 

Keskiarvoagentti Oy myy ohjelmaa vähän yli 1,5 miljoonan euron 
verran ja työllistää toimistolla n. 3,5 henkeä. Keikkoja tämä "toi- 
misto" myy vähän yli 1000 kpl vuodessa ja maksaa keikkaliksoja 
joko verokirjalla tai esiintyjän yhtiön kautta lähes 300 henkilölle. 
Jäsenmäärämme on noin 50 toimistoa, mutta kokonaispotti ei 
tule ihan suoralla kertolaskulla. Voinemme olettaa, että kokonais- 
henkilömäärä, jonka jäsenemme työllistävät, on jossain 5000- 
6000 henkilön paikkeilla. Alan rakenne on se, että on muutamia 
suuria toimistoja (ohjelmamyynti yli 8 miljoonaa euroa/ vuosi), 
jokunen keskikokoinen ja useita pieniä. 



'Ei pelkkää mutua'. Suomen ohjelmatoimistot ja agentit SOA ry. 2009 



Toimialakatsaus 201 1 

• Jäsenet arvioivat ohjelmamyynnin kasvavan kokonaisuudes- 
saan. 

• Toimialojen kehityksessä jäsenet arvioivat yritystilaisuuksien ja 
keikkamyynnin kasvavan. 

• Asiakasryhmien myynnin kehityksessä yritys- ja yksityistilai- 
suudet ovat myös kasvusuunnassa vuodesta 2010. 

• Viihteen eri lajityypeistä käsikirjoitettu viihde (stand up, teat- 
teri, yms.) on myös kasvusuunnassa edellisistä vuosista selvästi. 

• Rock- ja popartistien sekä estradiviihteen myynnin arvioidaan 
myös nousevan vuodesta 2010. 

Ohjelmatoimistojen ja agenttien tarjonnan aktiivisuus on jä- 
senten mielestä laskenut selvästi aikaisemmista vuosista (2009 
ja 2010). 



Toimiala barometri 201 1. Suomen ohjelmatoimistot ja agentit SOA ry. 201 1 



Äänitteiden vähittäismyynti - 66,5 miljoonaa euroa 

Äänitteiden myyntiä tilastoi Suomessa Musiikkituottajat - IFPI Finland ry. 
Musiikkituottajien jäsenyhtiöt kattavat IFPI:n arvion mukaan noin 95% äänit- 
teiden kokonaismyynnistä Suomessa. 

IFPI:n tuottamat tilastot perustuvat äänitteiden tukkumyyntiin, joten niihin 
ei ole laskettu vähittäiskaupan katetta tai verojen osuutta. Kuitenkin musiikki- 
alan kokonaisarvoa määrittäessä vähittäismyynnin arvo on oleellinen tieto. IFPI 
on selvittänyt joitakin vuosia sitten äänitteiden vähittäismyynnin kokonais- 
markkinoita. Vähittäiskaupan arvo voidaan tämän perusteella arvioida 161% 
tukkumyynnin arvosta sisältäen vähittäiskaupan katteen ja arvonlisäveron. 

Äänitemyynnin arvo tässä selvityksessä on saatu siis kertomalla tukku- 
myynnin arvo kertoimella 1,61. Yhteensä äänitemyynnin arvo Suomessa 
vuonna 2011 oli 66,5 miljoonaa euroa. 

AANITEMARKKINAT 2011 



Fyysinen 

Musiikkituottajat - IFPI Finland ry:n jäsenyhtiöiltään keräämien 
tietojen mukaan äänitemyynnin lasku on hidastumassa ... 
Tallennemarkkinan kotimaisuusaste on kaikkien aikojen huippu- 
lukemissa kotimaisten äänitteiden muodostaessa peräti 67% ääni- 
temyynnin kokonaisarvosta . . . Suurin osa fyysisen äänitemyynnin 
laskusta johtuu musiikki-DVD ja -bluray tallenteiden myynnin 
pienenemisestä. 

Digitaalinen 

Vuoden 2011 digimyynnin odotettua hitaampi, ainoastaan 4% 
kasvu, johtuu osittain Suomessa erittäin suositun Nokian Ovi 
Musiikki Unlimitedin poistumisesta markkinoilta. Streaming 
(suoratoisto) palvelu Spotify kasvoi sitä vastoin Suomessa erittäin 
voimakkaasti vuonna 2011 ja ilahduttavaa digimusiikin myynnin 
kehityksessä oli myös musiikin latausmyynnin liki 18% myynnin 
kasvu. 



Vuoden 201 1 myydyimmät levyt 

Kotimaisen musiikin suosio näkyi myös 2011 myydyimpien 
levyjen listalla, jossa kymmenen myydyimmän äänitteen joukosta 
löytyy ainoastaan yksi ulkomainen, vuoden viidenneksi myydyin 
Adelen 21 jota myytiin yhteensä 44 055 kpl. Vuoden myydyim- 
män albumin paikasta käytiin kova kilpailu Nightwishin Imagi- 
naerumin viedessä voiton 67 932 kappaleen myynnillä. Chisun 
Kun valaistun oli toiseksi suosituin 63 429 kappaleen myynnillä. 
Kolmanneksi myydyin kotimainen albumi on Kari Tapion Laulaja 
1945-2010. 



Äänitemarkkinat 201 1. IFPI Finland, www.ifpi.fi 

KUVA 7. MUSIIKKITUOTTAJIEN JÄSEN YHTIÖIDEN 
MARKKINAOSUUDET 2012 ALUSSA 



2% 



3% 



4% 




Musiikkituottajien markkinaosuudet. 
IFPI Finland.2011.www.ifpi.fi 



Wa r ner Music 

Universal Music 

Sony Music 

EMI 

Playground Music 

AXR Music 

FG- N axos 

VL-Musiikki 

Ratas Music Group 



"Kotimainen tuotanto ja hienot kotimaiset artistit ovat Warner 
Music Finlandin toiminnan kivijalka", toteaa Musiikkituottajien 
puheenjohtaja ja Warner Music Finlandin toimitusjohtaja Niko 
Nordström. "Usein ajatellaan, että omistuspohja vaikuttaa jotenkin 
yhtiön kotimaisuusasteeseen, mutta esim. Warnerin vuoden 2011 
myynnistä peräti 71% kertyi kotimaisesta tuotannosta", 
Nordström jatkaa. 






Markkinaosuudet. IFPI Finland. 201 1. www.ifpi.fi 

Levy-yhtiöt ovat kehittäneet viimeaikoina perinteisen äänitemyynnin ohelle ns. 
uusia ansaintamalleja, joita ovat esimerkiksi master-äänitteiden suoralisensiointi 
mainoskäyttöön, artistien sponsorointisopimukset sekä muut suorat yritys- 
yhteistyöt. IFPI kerää tietoa tämän toiminnan liikevaihdosta, mutta sitä ei ole 
vielä tutkimuksen tekohetkellä saatavilla tarpeeksi kattavasti. Näin ollen tästä 
selvityksestä nämä tulovirrat on jätetty ulkopuolelle. 

Äänitteiden vähittäismyynti ei kata myöskään suoratuontia eli kuluttajien 
suoraan ulkomaisilta jälleenmyyjiltä ostamia fyysisiä tai digitaalisia äänitteitä. 
Suoratuonnin volyymistä on olemassa erinäisiä arvioita ja osa arvioista on 
erittäinkin merkittäviä. Ulkomaiset jälleenmyyjät eivät kuitenkaan ole haluk- 
kaita julkaisemaan myyntilukujaan, joten tarpeeksi luotettavaa tietoa myynnin 
määrästä ei ole saatavilla. 

TEKIJÄNOIKEUSTULOT -78,2 MILJOONAA EUROA 

Tekijänoikeustulot ovat tekijänoikeuslakiin perustuvia korvauksia musiikin 
säveltäjille, sanoittajille, sovittajille, kustantajille, äänitetuottajille (levy-yhtiöt), 
äänitteillä esiintyville taiteilijoille ja muusikoille. Tekijänoikeustuloja kertyy 
usealta osa-alueelta kuten äänitteiden monistamisesta, radio- ja TV-soitosta, 
konserteista ja internetkäytöstä. Suomessa tekijänoikeustulot kerää pääosin 
Teosto ja Gramex, jotka tilittävät ne edelleen oikeudenomistajille. Tietyiltä osin 
musiikkikustantajat laskuttavat tekijänoikeustuloja suoraan musiikin käyttäjiltä 
ja nämä on huomioitu erillisessä luvussa. 

Teosto 

Teosto edustaa 26 000:ta kotimaista ja lähes kolmea miljoonaa ulkomaista 
säveltäjää, sanoittajaa, sovittajaa ja musiikinkustantajaa. Teosto kerää ja tilittää 
musiikintekijöille ja kustantajille korvaukset heidän musiikkinsa julkisesta 
esittämisestä ja tallentamisesta. Musiikin käyttäjäasiakkaita Teostolla on 
n. 30 000 - mm. TV- ja radioyhtiöt, konserttien ja tapahtumien järjestäjät sekä 
muut musiikkia käyttävät yritykset ja yhteisöt. Teoston keräämät korvaukset on 
esitetty kuvassa 8. 



KUVA 8. TEOSTON KERÄÄMIEN KORVAUSTEN JAKAUMA 
2011 JA 2010 (MIU. EUROA). 

Radio ja TV 


24.2 

Taustamusiikki Internet ja uudet mediat 

uniin - n 

72 1.3 

Konsertit ja tapahtumat Muut 

HIHII ° IIII 

6.2 3.9 

Mfc 2011 2010 MILJOONA 

Musiikin äänitemyynti on vähentynyt dramaattisesti viime vuosina, mutta 
samanlaista trendiä ei näy musiikin julkisissa esityksissä. Teoston viime vuoden 
tulos osoittaa, että musiikki on yhä suositumpaa radio- ja televisiolähetysten ja 
nettipalveluiden sisältönä, elävän musiikin esityksinä ja taustamusiikkina. 

Vuonna 2011 Teosto keräsi kotimaasta korvauksia musiikinkäytöstä yhteensä 
45,3 miljoonaa euroa. Tämä on 5,8 prosenttia enemmän kuin edellisvuotena. 

Toimintakulujen vähennyksen jälkeen summasta tilitetään 86,9 prosenttia 
eli 39,4 miljoonaa euroa säveltäjille, sanoittajille, sovittajille ja musiikinkus- 
tantajille. Heidän yhteisillä päätöksillään tilityksestä käytetään suomalaisen 
musiikin edistämiseen 6,7 prosenttia eli 2,6 miljoonaa euroa. 



"Vuosi 2011 oli maailmassa ja Suomessakin talouslukujen valossa 
vaikea. Teostossa mennyt vuosi oli kuitenkin taloudellisesti 
tyydyttävä. Musiikki soi vaikeinakin aikoina ja onnistuimme kas- 
vattamaan musiikintekijöille ja kustantajille jaettuja tilityksiä 1,4 
miljoonalla eurolla", sanoo Teoston toimitusjohtaja Katri Sipilä. 

Teoston vuosikertomus 201 1. www.teosto.fi 

Musiikin käyttäjiltä kerättyjen korvausten lisäksi Teosto kerää koko luovan 
alan puolesta yksityisen kopioinnin hyvitysmaksua opetus- ja kulttuuriminis- 
teriön valitsemiin jakokohteisiin. Valtio maksaa korvausta eri alojen tekijöille 
myös kirjastoista lainatuista teoksista. Teosto tilittää oikeudenomistajilleen 
musiikin tekijöiden osuudet hyvitysmaksuista ja lainauskorvauksista. 

Musiikkialan kokonaistaloutta arvioitaessa on huomioitava useita pääl- 
lekkäisyyksiä, jotka syntyvät tekijänoikeustilityksistä alan sisällä. Äänitteitä 
tuottavat levy-yhtiöt maksavat tekijänoikeuskorvausta jokaisesta yksittäisestä 
kappaleesta, jota monistetaan fyysisessä tai digitaalisessa muodossa. Näin 
ollen osa äänitteiden loppuhinnasta muodostuu tästä korvauksesta, joka näkyy 
NCB:n (Nordic Copyright Bureau) kautta maksettavissa mekanisointimak- 
suissa. Näitä mekanisointeja kerättiin vuonna 2011 yhteensä 4,6 miljoonaa 
euroa. Myös elävästä musiikista maksetaan tekijänoikeuskorvaukset esitettyjen 
kappaleiden tekijöille, joten konserttilipun hinnankin voidaan katsoa sisältä- 
vän tekijöiden osuuden. Tämä taas näkyy Teoston kerääminä elävän musiikin 
korvauksina, joita kerättiin 5,2 miljoonaa euroa vuonna 2011. Edellä mainitut 
tekijänoikeuskorvaukset tulee vähentää musiikkialan kokonaistaloudesta, jotta 
vältetään niiden kaksinkertainen kirjaaminen. Vähennyksiä on yhteensä 9,8 
miljoonaa euroa. 

Gramex 

Muusikko- ja tuottajakorvaukset kerätään tallenteiden julkisesta esittämisestä 
esimerkiksi radiossa, TV:ssä ja tapahtumissa. Suomessa tämän tekee Gramex 
ry, joka tilittää korvaukset eteenpäin tallenteilla esiintyville muusikoille sekä 
äänitteiden tuottajille eli useimmiten levy-yhtiöille. 

Selvyyden vuoksi on hyvä erikseen korostaa eroa Teoston ja Gramexin 
keräämien korvausten luonteessa. Teoston keräämät korvaukset liittyvät sävel- 
täjien, sanoittajien ja sovittajien luomiin teoksiin, kun taas Gramex keskittyy 
teoksia hyödyntäviin tallenteisiin. 

Vuonna 2011 Gramex jakoi korvauksia yhteensä 15,1 miljoonaa euroa. Koti- 
maiselle musiikille tästä meni 11,1 miljoonaa ja ulkomaiselle 4,0 miljoonaa euroa. 



KUVA 9. GRAMEXIN KERÄÄMÄT KORVAUKSET 2011. 



Sähköinen media Hyvitysmaksut 

10.0 1.5 



II 

Julkinen esittäminen Ulkomaiset korvaukset 

Gramex ry. 

Kustantajien suoralisensiointi 

Musiikkikustantajat omistavat teoskatalogeja ja saavat osan säveltäjien ja 
sanoittajien tekijänoikeuskorvauksista tätä kautta. Suomessa kustantaminen on 
verrattain pieni sektori, jolla toimii vain muutamia yrityksiä. Merkittävimmät 
ovat monikansallinen Warner/Chappell, joka omistaa erittäin suuren osan 
suomalaisista teoksista, sekä Universal Music Publishing. Näiden lisäksi pie- 
nempiä toimijoita ovat HMC (Helsinki Music Company) sekä Elements Music. 
Erityisesti klassista musiikkia kustantaa Fennica Gehrman. 

Teosto lisensioi suomalaista musiikkia kollektiivisesti suureen osaan käyttö- 
tarkoituksia, mutta on joitain alueita, joihin Teostolla ei ole valtuuksia vaan 
musiikin tekijät tai heidän edustajansa lisensioivat teoksensa suoraan. Näitä 
ovat esimerkiksi internetkäyttö ja tietyt mainosyhteydet esim. synkronointi, 
joka tarkoittaa äänen ja kuvan liittämistä audiovisuaaliseksi kokonaisuudeksi. 
Kuvassa 10 esitetyt luvut ovat vuodelta 2010. 



KUVA 10. KUSTANTAJIEN SUORALISENSIOINTI 
(MILJOONAA EUROA) 




Graafiset 
Esitys 

Mekanisointi 
Synkronointi 



Musiikkikustantajat ry. 



APURAHAT - 14,9 MILJOONAA EUROA 

Erilaiset julkiset ja yksityiset tahot jakavat vuosittain apurahoja musiikille. 
Valtion apurahat taiteille jakaa Taiteen keskustoimikunta, jonka sisällä Sävel- 
taidetoimikunta vastaa musiikille jaettavista rahoista. Vuonna 2011 Säveltaide- 
toimikunta jakoi erilaisia apurahoja 3,9 miljoonaa euroa. 

Yksityiset säätiöt jakavat myös apurahoja ja stipendejä, mutta näiden tarkasta 
määrästä ei ole tietoa. Yksityisten säätiöiden apurahojen ja stipendien määräksi 
on tässä selvityksessä arvioitu noin 5 miljoonaa euroa vuonna 2011. 

Tämän lisäksi kunnat jakavat erilaisia avustuksia, joista ei kuitenkaan ole 
saatavissa kootusti tietoa ja tämän tutkimuksen puitteissa niiden yksittäinen 
kerääminen ei ole mielekästä. VAKA-hankkeen arvion perusteella kunnallinen 
tuki ainoastaan vapaan kentän elävälle musiikille olisi noin 4 miljoonaa euroa. 



Sävel ta id etoi mi kun ta 

Valtion säveltaidetoimikunta jakaa taiteilija-apurahoja noin 1,4 
miljoonaa euroa vuodessa. Taiteilija-apurahalla työskentelee vuo- 
sittain noin 75 taiteilijaa. Heistä yli puolet työskentelee viisi- tai 
kolmivuotisen apurahan turvin ja muut yksi- tai puolivuotisella 
apurahalla 

Toimikunta jakaa muita säveltaiteen apurahoja ja avustuksia 
noin 2,4 miljoonaa euroa vuodessa. Summasta noin miljoonalla 
eurolla tuetaan orkestereiden, yhtyeiden ja kuorojen konserttitoi- 
mintaa. Taiteilijat saavat kohdeapurahoja tyypillisesti soitinten 
hankintaan, säveltämiseen ja konsertoimiseen. 



http://www. ta iteenkeskustoimikunta.fi/web/saveltaide/saveltaidetoimikunta 

KOULUTUS - 264,2 MILJOONAA EUROA 

Musiikin koulutus Suomessa on laaja-alaista ja siihen panostetaan paljon. Kou- 
lutus on pitkälti kuntien järjestämää, ja musiikinopetusta sisältyy esimerkiksi 
peruskoulujen tuntiopetukseen. Hyvien muusikoiden kehittyminen perustuukin 
musiikkikoulutuksen ja -kasvatuksen aloittamiseen jo varhaisessa vaiheessa 
juuri peruskoulussa ja esimerkiksi konservatorioissa, jonka jälkeen taitoja voi 
kehittää edelleen aina korkeakouluopetukseen asti. 

Suomen korkeimman asteen musiikkiyliopisto Sibelius-Akatemia on kan- 
sainvälisesti hyvin tunnettu ja Suomen ainoana yliopistotason musiikkioppi- 
laitoksena sieltä valmistuvien muusikoiden taidot ovat kysyttyjä. Musiikkia voi 
lisäksi opiskella konservatorioissa, musiikkiopistoissa, ammattikorkeakouluissa, 
seurakuntien järjestämässä opetuksessa sekä esimerkiksi musiikkileikki- 
kouluissa. 

Suomessa musiikkikoulutuksen lukuja ei kuitenkaan ole kaikilta osin 
saatavissa vuosittain, ja niiden kerääminen on erittäin työteliäs prosessi. Tämä 
johtuu pitkälti nimenomaan koulutuksen laaja-alaisuudesta ja hajautuksesta 
ympäri Suomen. 

Esittämämme arvio 264,2 miljoonaa euroa on Aku Alasen tekemä kooste 
vuodelta 2009. 10 Vaikka arvio ei ole aivan ajantasainen tai tarkka, se kertoo 
kuitenkin musiikin koulutussektorin koosta Suomessa. 

10. Elävän musiikin markkinat käännekohdassa. Tieto & Trendit 3/201 1. 



11. MUSIIKIN JULKINEN RAHOITUS 2011 
(MILJOONA EUROA) 



2.4 



1.5 




Musiikin koulutus 

Sinfoniaorkesterien 
julkiset avustukset 

Kirkko 

Kansallisoopperan 
julkiset avustukset 

Sotilasmusiikki 

Säveltaiteen 
a p u ra hat 

Säveltaiteen 
edistämiseen 



Eri lähteitä. 

Musiikkiala 

■ ••ii* ■••••• •• 

tyollistaiana 



Musiikkiala työllistää ihmisiä koko- ja osa-aikaisesti, mutta myös satunnaises- 
ti. Luotettavaa määrää "musiikin päätoimista ammattilaista" on tästä johtuen 
vaikea tilastoida. 

Olemme tähän kappaleeseen koonneet saatavissa olevia tietoja alalla työs- 
kentelevien määrästä. Alalla työskentely ei kuitenkaan välttämättä tarkoita 
työsuhteista työllistymistä. 

Alhaalla on esitetty joitain musiikkialalla toimivien ihmisten "ammatti- 
nimikkeitä" tai työpaikkoja. 



KUVA 12. MUSIIKKIALAN AMMATTEJA JA TYÖPAIKKOJA. 

MUSIIKIN TEKIJÄT JA ESITTÄJÄT 



Levyttävät artistit ja muusikot 



Gramex on tilastoinut esittävien taiteilijoiden ja -tuottajien määrää omien tili- 
tystensä yhteydessä. Seuraavat tilastot käsittävät ainoastaan levyttäneet artistit 
ja muusikot. Vain keikkoja soittavia ei ole tässä huomioitu. 



Kotimaisen musiikin korvauksista taiteilijat saivat yhteensä 5,8 
miljoonaa ja tuottajat 5,3 miljoonaa. Näitä korvauksia sai 11 064 
taiteilija- ja 2 958 tuottaja-oikeudenhaltijatahoa. 

Tilitystilastojen mukaan kotimaisten taiteilijoiden keskimääräinen 
vuosikorvaus oli 524 euroa. 509 taiteilijaa sai yli 2 500 euroa; heistä 
167 sai 5 000-10 000 euroa ja 95 taiteilijaa yli 10 000 euroa. 

Kotimaisen musiikin tuottajien keskikorvaus oli 1 795 euroa. 113 
tuottajaa sai yli 5 000 euroa ja näistä 25 ylitti 30 000 euron rajan. 

Gramexin vuosikertomuksesta 2011. 

Muusikkojen liitolla on jäseniä yhteensä noin 3 400 henkilöä. Näistä suurin osa 
saa korvauksia myös Gramexilta. 

Elävä musiikki 

Elävän musiikin työllistävyyden tarkka laskeminen on erittäin haastavaa, jollei 
jopa mahdotonta. Erilaisia kokoonpanoja ja esiintyviä taiteilijoita on lukematon 
määrä, eikä näiden tarkasta määrästä ei jää tietoa mihinkään. 

Esittäjien määrää voi arvioida esimerkiksi Teoston tietojen perusteella, sil- 
lä esittäjät tekevät ilmoituksen keikkapaikoilla esitetystä repertuaarista Te- 
ostolle. Vuonna 2010 erillisiä ilmoittajia oli noin 6 500. Jos ajatellaan, että 
esiintyjät ovat keskimäärin 4 hengen kokoonpanoja, saadaan esiintyjien 
määräksi 26 000. Täytyy kuitenkin huomioida, että kaikki esiintyjät eivät 
tee ilmoitusta Teostolle, joten tämäkin luku on lähinnä suuntaa antava arvio. 

VAKA-raportissa vapaan kentän esiintyjien määräksi ilmoitetaan 29 000, 
joka lienee lähempänä totuutta. Cuporen tekemän selvityksen mukaan näistä 
2500 olisi päätoimisia muusikoita vapaalla kentällä, minkä lisäksi noin 1 000 
muusikkoa toimii kaupunginorkestereissa ja muissa muusikkoviroissa sekä noin 
1000 kanttorina kirkon viroissa. Sotilasmuusikoita on noin 250 henkilöä. 

Edellä esitettyjen selvitysten perusteella muusikoita olisi siis noin 
26 000-30 000, joista noin 7 000 eli noin 23%-27% voidaan arvioida olevan 
täysiaikaisia. 

Kun rinnastetaan nämä arviot työllistävyydestä elävän musiikin sektorin 
kokonaisarvoon, voidaan arvioida, että henkilötyövuosissa mitattuna pää- 
toimisten muusikoiden määrä olisi runsas puolet tästä. 

Säveltäjät, sanoittajat ja sovittajat 

Säveltäjien, sanoittajien ja sovittajien määrä voidaan arvioida Teoston tietojen 
perusteella. Teosto kerää näiden tekijöiden puolesta korvaukset musiikin käy- 
töstä ja tilittää ne tekijöille. 

Tilityksiä maksetaan niille teoksille, joita on esitetty julkisesti, joita on 
liitetty tallenteelle tai joita on lainattu kirjastoista. Vuonna 2011 tilityksiä sai 
9 702 kotimaista oikeudenomistajaa - musiikintekijää, kustantajaa ja perillistä. 
Tekijöitä tästä määrästä on yli 8 000. Noin 600 heistä sai vuoden aikana 
Teostosta enemmän kuin 5 000 euroa. 

Esityskorvausten tilityksiä varten Teostossa käsitellään mittava määrä tietoja. 
Esimerkiksi vuodelta 2010 käsiteltiin tilitykseen kuusi miljoonaa esitystapahtu- 
maa ja tilityksessä oli mukana 235 000 eri teosta 

Vuonna 2011 Teostoon liittyi 716 uutta musiikintekijäasiakasta ja 18 
kustantajaa. Vuoden lopussa Teostossa oli yhteensä 25 806 oikeudenomistaja- 
asiakasta, joista kustantajia 647. 

TUOTANTOPORRAS 

Festivaalit 

Alan vakituinen työllistävyys on vaikea arvioida myös muiden kuin musiikin 
tekjiöiden ja esittäjien osalta. 

Finland Festivals on tutkinut festivaaliensa avainlukuja usealta vuodelta. 
Vaikka järjestöön ei kuulu kaikki festivaalit, kuvastavat tilastot varsin hyvin 
festivaalikentän luonnetta. 

Kuvassa 6 näkyy selkeästi festivaalien rakenne ja toimintalogiikka työvoiman 
osalta. Ympärivuotisesti vakituisia on vain 2 % työntekijöistä. Nämä suunnittelevat 
sisällön ja huolehtivat tuotannosta. Festivaalin aikana tapahtumaa pyörittävät 
pitkälti talkootyöläiset, joita on 77 % kaikista työntekijöistä. Talkootyöläisille 
annetaan usein palkkioksi festivaalipassi sekä ruokailut festivaalin ajan. 

Finland Festivalsin festivaaleilla oli vuonna 2010 yhteensä 7007 työntekijää. 
Kun tähän arvioidaan lisäksi muut festivaalit, voidaan työntekijöiden määrän 
arvioida olevan yhteensä noin 10 000, joista 200 vakituisia. 

Levy-yhtiöt ja PR-toimijat 

Musiikkituottajat — IFPI Finland ry:llä on tällä hetkellä 24 jäsenyritystä. 
Suomen riippumattomien levy- ja tuotantoyhtiöiden yhdistys Indiecolla on 
noin 50 jäsenyritystä. Henkilöstötietoja näistä yrityksistä ei ole kerätty. 

Neljässä isossa monikansallisessa ns. major-levy-yhtiössä (Warner, Universal, 
Sony, EMI) työskentelee yhteensä noin 150 henkilöä ja riippumattomissa noin 
50. Yhteensä äänitealalla työskentelee siis noin 200 henkeä. 

Gramexilta korvauksia sai vuonna 2010 yhteensä 5 416 tuottaja-oikeuden- 
haltijaa. Mainittakoon, että tuottajat voivat olla samoja kuin taiteilijat tai myös 
useita henkilöitä käsittäviä yrityksiä ja yhteisöjä. Kotimaisen musiikin tuottajien 
keskikorvaus oli 1 064 euroa. 122 tuottajaa sai yli 5 000 euroa ja näistä 23 
ylitti 30 000 euron rajan. 

KUVA 13. FESTIVAALITYONTEKIJOIDEN JAKAUMA 2010 




Ta I koovä ki 
Tilapäiset 
Va kit u iset 
Harjoittelijat 



Finland Festivals ry. www.festivals.fi 



Studiot ja taiteelliset tuottajat 

Äänitysstudioita on Suomessa satoja ja niitä on maantieteellisesti ympäri 
Suomea. Taiteelliset tuottajat ovat äänitetuottajia, jotka eivät ole taloudellisessa 
vastuussa äänitteestä, mutta toimivat läheisessä yhteistyössä artistin kanssa itse 
tuotteen luomisessa. 

Tilastokeskuksen mukaan vuoden 2010 lopussa äänitys- ja kustannusalalla 
toimi 860 yritystä. Niistä 553 oli sellaisia, joilla oli yli 10 000 euron liikevaihto. 
Yli 300 oli siis vain satunnaisia töitä tehneitä. Tilastokeskuksen arvion mukaan 
varsinaisia äänitysstudioita olisi noin 400-500. "Varsinaisen äänitysstudion" 
määritelmä on kuitenkin häilyvä, sillä nykyään studio on mahdollista pystyttää 
pienelläkin panoksella. 

Promoottorit, agentit, managerit 

Promoottorit ja agentit liittyvät läheisesti elävän musiikin sektoriin ja he 
työskentelevät yleensä ohjelmatoimistoissa. Heitä on VAKA-hankkeen arvion 
mukaan yhteensä noin 200. 

Managerien ammattikunta ei ole Suomessa kovin hyvin edustettu johtuen 
pitkälti markkinoiden suhteellisen pienestä koosta kansainvälisesti vertailtuna. 
Päätoimisia managereita on Suomessa muutamia. 

Kustantajat 

Suomen musiikkikustantajat ry:llä on tällä hetkellä 41 jäsenyritystä. Näissä 
työskentelee keskimäärin yksi henkilö, joten yhteensä musiikkikustantajia on 
noin 40 henkilöä. 



KOULUTUS 

Suomen musiikkiopettajien liitolla oli vuoden 2010 alussa 2 700 jäsentä. 
Musiikkiopistoja on Suomessa 90 kappaletta, ja näissä työskentelee 3 500 
opettajaa ja opiskelee yli 60 000 oppilasta. Konservatorioita on 10 ja niissä 
oppilaita noin 800. 

Ammattikorkeakouluissa voi valmistua muusikoksi tai musiikkipedagogiksi, 
mutta tarkkoja tietoja opettajien tai oppilaiden määristä ei ole saatavilla. 

Yliopistotasoista muusikkokoulutusta antaa Suomessa Sibelius-Akatemia, 
jossa on noin 1 400 opiskelijaa. Sibelius-Akatemian kuukausipalkkaisten opet- 
tajien ja tutkijoiden määrä on noin 230 henkilöä, jonka lisäksi tuntiopettajia oli 
kuluneena vuonna 640 henkilöä 

Myös muissa yliopistoissa voi opiskella musiikkikasvatusta, musiikkitiedettä, 
musiikkiterapiaa sekä teknisissä korkeakouluissa akustiikkaa tai äänenkäsittelyä. 

JÄRJESTÖT 

Merkittävimpiä musiikkialan järjestöjä ovat Suomessa Teosto, Gramex, Muu- 
siikkojen liitto, IFPI, Indieco, Suomen Ohjelmatoimistot ja Agentit ry, Suomen 
musiikkikustantajat ry, Music Finland (ent. Musexja Fimic), TTVK ja SMOL. 

Näistä suurin on Teosto, jossa on 89 työntekijää. Yleensä ottaen järjestöt 
ovat kooltaan suhteellisen pieniä ja keskimäärin niissä on 1—10 työntekijää. 
Yhteensä järjestöissä voidaan arvioida olevan noin 150 työntekijää. 

KUVA 14. MUSIIKKIALAN ORGANISAATIOISSA 

TYÖSKENTELEVÄT ILMAN OPETTAJIA 

(YHTEENSÄ NOIN 1450 HENKILÖÄ) 

Loppusanat ja 
jatkotutkimukset 



Tämän selvityksen tavoitteena oli arvioida musiikkialan taloutta Suomessa 
vuonna 2011 ja päätyä kokonaisarvioon, joka kuvaa toimialan rahallista arvoa. 
Lisäksi selvitettiin alan työllistävyyttä. Selvityksessä keskityttiin vain musiikki- 
alan ytimeen — suppeaan klusteriin — jolloin kerrannaisvaikutukset esimerkiksi 
kauppojen myyntiin rajattiin ulkopuolelle. Koulutus otettiin mukaan, koska 
sen vaikutus tuntuu jokaisella sektorilla ja sen taloudellinen merkitys on suuri. 

Musiikkialan talouden kooksi Suomessa vuonna 2011 saatiin 817,7 miljoo- 
naa euroa sisältäen elävän musiikin, äänitemyynnin, tekijänoikeustulot, apu- 
rahat ja koulutuksen. Mikäli koulutus jätetään pois, talouden kooksi saadaan 
553,5 miljoonaa euroa. 

Käyttämämme metodi soveltuu mielestämme hyvin musiikkialan talouden 
selvittämiseen myös tulevaisuudessa. Avainluvut, joiden pohjalta voidaan laskea 
toimialan koko ja muutos edellisvuoteen nähden ovat kohtuullisen helposti 
saatavissa etujärjestöjen kerääminä. 

Koulutuksen, sotilasmusiikin, kuntien avustusten ja yksityisten säätiöiden 
apurahojen osuutta ei pystytä päivittämään vuosittain aineiston puuttuessa. 
Näiden osalta tähän tutkimukseen kerättyjä lukuja voidaan kuitenkin tulevai- 
suudessa pitää arviona, ja todellinen tilanne voidaan niin haluttaessa selvittää 
esimerkiksi 3 vuoden välein. Myös alan työllistävyys perustuu pitkälti arvioi- 
hin, joiden vuosittainen tarkka päivittäminen ei ole tarkoituksenmukaista 

Tietyiltä osin tietoa ei ollut saatavissa tarpeeksi tai lainkaan. Esimerkiksi ää- 
nitteiden ulkomaisen suoratuonnin osalta aineiston saaminen ei ollut mahdol- 

lista, johtuen toimijoiden liikesalaisuuksista. Äänitteiden suurista verkkokau- 
poista esimerkiksi Amazon ei julkaise minkäänlaisia myyntilukuja. Suoratuonti 
on kuitenkin arvoltaan potentiaalisesti erittäinkin merkittävä, joten keinoja 
tämän tiedon saamiseen olisi hyvä selvittää lisää tulevaisuudessa. Myöskään 
levy-yhtiöiden uusien ansaintamallien rahoista ei ollut tarpeeksi aineistoa 
tutkimuksen tekohetkellä. Tämänkin liiketoiminnan voi olettaa kehittyvän 
tulevaisuudessa fyysisen äänitemyynnin laskiessa ja se on alan ansaintalogiikan 
kannalta mielenkiintoinen tulovirta. Muista selvityksen arvioista myös elävän 
musiikin kokonaisliikevaihdon arviointia voidaan jatkossa tarkentaa. Selvittä- 
mättä on myös oheistuotemyynnin arvo, joka kattaa esimerkiksi levy-yhtiöiden, 
ohjelmatoimistojen ja erikoistuneiden yritysten myymät bändipaidat sekä muut 
artistien nimillä brändätyt tuotteet. 

Vertailtaessa musiikkialaa muihin toimialoihin Tilastokeskuksen tutki- 
muksen 11 mukaan vuonna 2009 esimerkiksi koko AV-klusterin koko oli noin 
1,7 miljardia euroa. Tästä elokuvien tuotannon, jälkituotannon, levityksen ja 
esittämisen liikevaihto on noin 400 miljoonaa euroa. AV-klusteria on kuitenkin 
hankala erotella äänen ja kuvan osuuteen — kuten jo nimi antaa ymmärtää — 
joten päällekkäisyyttä esiintyy. Toisena esimerkkinä markkinointiviestintään 
käytetty raha oli vuonna 2009 noin 3 miljardia euroa 12 , josta osa valuu musii- 
kille ja näin toimialat hyödyttävät toinen toisiaan. Musiikin ja siihen suoraan 
liittyvien tuotteiden osuuden kasvattaminen markkinointiviestinnän budjeteis- 
sa voisi kuitenkin olla yksi paikka, josta kasvua voisi hakea. 



11. Aku Alanen. Lama liippasi elokuva-alaakin. Tieto&Trendi 6/201 1. Tilastokeskus. 

12. Markkinoinnin neuvottelukunnan selvitys. Markkinointiviestinnän määrä supistui 0,5 miljardia euroa 
vuonna 2009. - TNS Gallup 16.6.2010. http://www.mtl.fi/mtl-uutiset/markkinointiviestinn%C3%A4n- 
m%C3%A4%C3%A4r%C3%A4-supistui-05-miljardia-euroa-vuonna-2009. 

